
Bigwasan pa ang rehimeng Arroyo 


ng mga taktikal na opensiba 


inabati ng Partido Komunista ng Pilipinas (PKP) ang magigi- 
Biro na Pulang kumander at mandirigma ng Bagong Hukbong 
Bayan (BHB) sa matatagumpay na taktikal na opensiba na 
inilunsad sa iba't ibang bahagi ng bansa nitong nagdaang tatlong ^ 


linggo. 

Ipinagbubunyi ng mga rebolusyonaryong pwersa 
at masa sa buong bansa ang maniningning na mga 
taktikal na opensiba ng BHB sa Samar at Compostela 
Valley na nagresulta sa pagsamsam ng malaki-laking 
bilang ng armas at pagpuksa sa mga pasistang tropa 
ng kaaway. 

Ang mga ito ay alinsunod sa pangkalahatang rebo- 
lusyonaryong linya at sa panawagan ng ika-11 Plenum 
ng Komite Sentral ng PKP na paigtingin ang rebolu- 
syonaryong armadong pakikibaka batay sa paglawak 
at paglakas ng rebolusyonaryong baseng masa at ka- 
akibat ng pagsusulong ng pakikibakang antipyudal ng 
masang magsasaka sa kanayunan. 

Kongkretong tugon ito sa masidhing kagustuhan 
at pangangailangan ng mamamayan sa harap ng 
sobra-sobrang pang-aapi at pagpapahirap sa kanila ng 
reaksyunaryong rehimen. Ang mga taktikal na opensi- 
bang ito ay bahagi ng pagpapaigting ng iba't ibang 
tipo ng paglaban ng mamamayan sa papet, militarista 
at tiwaling rehimeng Arroyo. 

Ang pagpapaigting ng mga taktikal na opensiba ay 
kailangang-kailangan din upang masandatahan ang 
hukbong bayan at higit pa itong mapalaki, mapalakas 
at mas mahusay na makatugon sa lumalaking mga 
tungkulin sa pagsusulong ng digmang bayan. 

Ipinakikita ng mga ito na bigo ang militarismo at 


Lumalaganap, 
dumadalas ang mga TO 


Mga tampok sa 

Rebolusyonaryong 
unyonismo sa Gitnang 
Luzon 


ang ipinagmamayabang na "all-out war" ng rehimeng 
Arroyo laban sa BHB. Bunga ng mga tagumpay ng Ika- 
lawang Dakilang Kilusang Pagwawasto at bilang patu- 
nay ng kawastuan ng linya ng malaganap at masinsing 
pakikidigmang gerilya alinsunod sa papalawak at pa- 
palalim na baseng masa sa kasalukuyang yugto ng 
paglulunsad ng matagalang digmang bayan sa Pilipi- 
nas, patuloy na lumalakas ang BHB sa buong bansa. 
Nagtatamasa ito ng papalawak na suportang masa at 
umaani ng tuluy-tuloy at paparaming mga tagumpay. 

Lalong bumibilis ang pagsulong nito bunsod ng 
lubhang pagkakahiwalay sa masa ng papet na merse- 
naryong hukbo at ng lubhang pagkaligalig at pagka- 
kabaon ng reaksyunaryong gubyerno sa patung- 
patong at di malutas-lutas na mga problema. Lalo pa 


Laban ng manggagawa 
sa Lepanto Mining 

itong pinatitindi ngayon ng 
papabigat na obligasyon sa mga 
panlabas na utang ng bansa at 
papalaking panustos sa gastos para 
sa militar. 

Nagkakandahilo ang rehimen sa 
kaiisip kung paano aapulain ng ba- 
tak na batak nang pwersa ng AFP 
ang pagkalat ng apoy ng rebolusyo- 
naryong armadong pakikibaka sa 
iba't ibang bahagi ng bansa. Kahit 
napakalaki na ng AFP, kaya lamang 
nitong magkonsentra ng pwersa sa 
iilang larangang gerilya. Maging sa 
mga nasasaklaw nitong larangan, 
hindi kayang ipirmi ng AFP sa ba- 
wat sulok ang presensya nito. 

Noon pa man, kalakhan na ng 
mga batalyon ng Philippine Army, 
Marines at Special Forces ang naka- 
talaga sa mga larangang gerilya ng 
BHB. Katunayan, kahit sa Mindanao, 
mas malaking pwersa ng AFP ang 
nasa mga larangang gerilya ng BHB 
kaysa mga erya ng MILF, MNLF, Abu 
Sayyaf at iba pang pwersang Moro. 

Nitong Hunyo, napilitan ang 
rehimen na hugutin maging ang 
ilang tropang nakatalaga laban sa 
MILF upang ipwesto sa mga lara- 
ngang gerilya sa Samar. Idinagdag 
ang dalawang batalyon at isang 
Reconnaisance Company sa Samar 

matapos ang dalawang matagum- 
pay na opensiba ng BHB doon. Isa 
rito ang 14th IB na inilipat noong 
2001 sa Sulu upang tugunan ang 
lumalakas na paglaban ng mama- 
mayang Moro sa lugar. Iniutos din 
ni Arroyo sa pulisya at lokal na pa- 
mahalaan na punan ang mga er- 
yang hindi kayang saklawin ng AFP. 

Ang pagdaragdag ng mga tropa 
ng AFP na nakapakat sa ilang lara- 
ngang gerilya ay tiyak na magrere- 
sulta sa mas malawakan at mas ma- 
lubhang pang-aabuso sa mamama- 
yan. Gayunman, magbibigay din ito 
ng mas maraming target ng mga 
taktikal na opensiba ng BHB. 

Sa kawalang pag-asang magwa- 
wagi ang reaksyunaryong pwersang 
militar laban sa rebolusyon, walang 
ibang tinatakbuhan ang rehimeng 
Arroyo kundi ang imperyalismong 
US. Sa pakikipagkutsaba kay Pres. 
George Bush ng US, mahigpit na 
iginigiit ni Arroyo ang interben- 
syong militar ng US. Ginagawa 
itong numero unong panakot at 
gustong gawing pangunahing pang- 
harap sa lumalakas na mga rebolu- 
syonaryong pwersa sa bansa. 

Sa utos ng imperyalismong US 
na sagasaan ang usapang pangka- 
payapaan, parang hangal na ipina- 

panakot ng rehimen ang pagpapa- 
walambisa sa Joint Agreement on 
Safety and Immunity Guarantees 
(JASIG). Kung tutuusin, matagal 
nang ibinasura ng rehimeng Arroyo 
ang JASIG. Direkta nitong nilabag 
ang kasunduan nang makipagsab- 
watan ito sa imperyalismong US na 
ideklarang "terorista" ang PKP at 
BHB. Gayundin, labag sa JASIG ang 
pagsasampa ng mga gawa-gawang 
kriminal na kaso at tuluy-tuloy na 
panggigipit kay Ka Jose Ma. Sison. 

Ang ganitong mga hakbangin 
ng rehimeng Arroyo ay nagpawa- 
lang-saysay sa pagsisikap ni House 
Speaker Jose de Venecia nitong 
Hunyo 28 na muling buhayin ang 
usapang pangkapayapaan. Upang 
muling mabuksan ang pag-uusap, 
kinakailangang bawiin ni Arroyo 
ang nauna nitong kampanya sa US 
at Europe na ikategoryang "teroris- 
ta" ang PKP at BHB at si Kasamang 
Sison. 

Para masuhayan ang deklara- 
syong "terorista" ang PKP at BHB na 
puspusang tumututol at nagpapa- 
bulaan dito, naghahabi ngayon ang 
rehimeng Arroyo ng iba't iba na 
namang mga kasinungalingan, kabi- 
lang ang akusasyong sangkot sa ili- 
gal na droga ang BHB at nagma- 
mantine ito ng mga plantasyon ng 
marijuana sa mga sonang gerilya. 
Subalit madali ring napasisinungali- 
ngan ang lahat nang ito at nalalan- 
tad ang katotohanang ang AFP, PNP 
at mga pinuno ng gubyerno mismo 
ang siyang mga nasa likod ng nego- 
syo sa iligal na droga sa bansa. 

Katulad ng pagharang ni Arroyo 
sa usapang pangkapayapaan sa pa- 
gitan ng GRP at NDFP, hinahadla- 
ngan din nito ang usapang GRP- 
MILF. Ang pagdedeklarang "teroris- 
ta" ang MILF at pagpataw ng man- 
damyento de aresto laban sa mga 
lider nito ay ginawa ng GRP para 
magsilbing malaking balakid sa 
pagpapatuloy ng usapan. 

Lumalaganap, 
dumadalas 


umalaganap at bumubwelo 
por mga taktikal na opensiba 
ng Bagong Hukbong Bayan 
(BHB). Mula Hunyo 16 hanggang 
unang linggo ng Hulyo, sunud- 
sunod na mga pananambang, pana- 
nalakay at iba pang aksyong militar 
laban sa nahihiwalay at maliliit na 
tropa at detatsment ng Philippine 
Army, Philippine National Police at 
Citizens” Armed Forces Geograph- 
ical Units (CAFGU) ang isinagawa 
ng mga Pulang mandirigma. 
Pinakatampok dito ang pagsa- 
lakay sa kampo ng 52nd IB sa 
Eastern Samar noong Hunyo 28 at 
ang pananaig ng BHB sa nakasagu- 
pang mga tropa ng 60th IB nitong 
Hunyo 30 sa Compostela Valley sa 
timog Mindanao. Sa kabuuan, may 
naitalang 33 kaaway ang napatay 
habang 23 ang nasugatan. Naka- 
samsam ang BHB ng 39 armas at 
sarisaring kalibreng mga bala at 
iba pang gamit militar. 
Compostela Valley. Isang 
M203, walong M16, tatlong M14 at 
isang teleskopyo ang nasamsam ng 
BHB mula sa nakasagupang isang 
platun ng 60th IB bandang 1:30 ng 
hapon nitong Hunyo 30 sa Baryo 


Zambales 


“Editoryal,” mula sa pahina 2 


Nasa katayuan ang BHB para lalo pang paigtingin 
ang rebolusyonaryong armadong pakikibaka. Palagi- 
ang mulat ang BHB na sa pagkonsentra ng AFP sa 
ilang partikular na erya, naiiwang bukas at maluwag 
ang mas maraming iba pa. Kahit nakakonsentra, pala- 
ging may relatibong mahinang bahagi ang pwersa ng 
kaaway na mahalagang tukuyin at bigwasan. 

Hindi mapipigilan ng rehimeng Arroyo ang pag- 
bwelo ng armadong pakikibaka laluna ngayong palalim 
nang palalim ang kinasasadlakang krisis ng naghaha- 
ring sistema. Bangkarote ito at batbat ng kabulukan, 

Pansabangan, New Bataan. 
Sampung sundalo, kabilang ang 

kumander nilang si 2nd Lt. Peter 

James Angeles, at tatlong elemen- 


MATATAGUMPAY NA OPENSIBA NG BHB 


Tampok na mga 
opensiba ng Bagong 
Hukbong Bayan sy 


San Marcelino at Botolan, | 


Hunyo 16, 17 at Hulyo 5 


TR 
Quinapondan, Eastern Samar 
Hunyo 22 


p 9 


4 Pansabangan, New Bataan, 
Compostela Valley 
Hunyo 30 


to ng CAFGU ang napatay habang 
lima pa ang nasugatan sa labanan. 

Ayon sa ulat ng Merardo Arce 
Command, nakaengkwentro ng 36- 


korapsyon at mga alitan. Ang rehimeng Arroyo ay labis 
nang kinamumuhian at nahihiwalay sa mamamayan. 
Sa kabilang panig, tuluy-tuloy na lumalawak, lu- 
malalim at lumalakas ang rebolusyonaryong kilusan sa 
buong bansa. Magkakaakibat nitong isinusulong ang 
armadong pakikibaka, rebolusyong agraryo at pagta- 
tayo ng baseng masa. Mulat na nag-uugnayan at 
nagtutulungan ang iba't ibang saklaw at bahagi ng 
rebolusyonaryong kilusan, gayundin ang kilusan sa 
kanayunan at sa kalunsuran. Mapangahas nitong pina- 
lalawak ang pambansang nagkakaisang prente habang 
nagtatamasa ang rebolusyon ng malalim at malawak 
na suporta ng sambayanang Pilipino. AB 

NAA MATATAGUMPAY NA OPENSIBA NG BHB 


kataong yunit ng BHB ang naturang 
mga tropa. Habang nakikipagpali- 
tan ng putok, nagmaniobra ang 
isang iskwad ng BHB upang agawin 
ang mas mataas na bahagi ng lugar 
ng labanan. Mabilis na nakapangi- 
babaw ang mga Pulang mandirigma. 

Agusan del Norte. Noong Hun- 
yo 27, tinambangan ng BHB at na- 
patay ang isang elemento ng 
CAFGU at tatlong myembro ng Civi- 
lian Volunteer Organization (CVO) 
sa Lawan-lawan, Las Nieves. 

Eastern Samar. Mahusay na 
nagamit ng mga Pulang mandirig- 
ma ang elemento ng sorpresa, ka- 
moplahe ng kadiliman at malakas 
na ulan upang matagumpay na 
gapiin ang patrol base ng “A” Com- 
pany ng 52nd IB sa Barangay Cag- 
pili, Oras noong Hunyo 26. Sinimu- 
lan ang reyd bandang 4:30 at tu- 
magal nang dalawang oras ang la- 
banan. Dahil sa layo ng lugar at ka- 
hirapan ng ruta patungo roon, hin- 
di agad nakapagpadala ng reim- 
porsment ang kaaway. 

Nakasamsam ang BHB ng pi- 
tong M16, limang M14, isang gre- 
nade launcher, siyam na garan at 
dalawang karbin. Limang sundalo 
at 10 kasapi ng CAFGU ang napa- 
tay. Nadamay din ang asawa ng 
isang sundalo. Dalawa ang nasuga- 
tan. Bago umatras ang mga gerilya, 
sinunog nila ang detatsment. 

Ang reyd na ito ay pangalawa 
na sa Eastern Samar sa loob lamang 
ng isang linggo. Noong Hunyo 22, 
sinalakay din ng BHB ang istasyon 
ng pulis sa sentrong bayan ng Qui- 
napondan. Kasabay nito, hinalug- 
hog ng mga Pulang mandirigma 
ang mga bahay ng mga pulis kung 
saan nakakumpiska sila ng isang 
M16, isang .45 at isang .38. Nasu- 
gatan sa naturang reyd si Insp. 
Cayetano Gannaban, munisipal na 
hepe ng pulisya. 

Abra. Isang sundalo ng Special 
Operations Team ng 17th IB ang 

napatay at isa ang nasugatan sa 
isang ambus ng Agustin Begnalen 
Command-BHB sa Sityo Tapayen, 
Barangay Alaoa, Tineg noong Hulyo 
2. Papunta sila, kasama ang tatlo 
nilang giya, sa kanilang command 
post nang isinagawa ang pananam- 
bang. 

Zambales. Isang sundalo ng 
24th IB ang napatay at tatlo pa 
ang nasugatan sa dalawang magka- 
hiwalay na sagupaan sa San Marce- 
lino, Zambales. Napatay ang isang 
sundalo nang salakayin ng BHB ang 
detatsment ng 24th IB sa Barangay 
Adlao noong gabi ng Hunyo 16. 
Nasugatan naman ang tatlong sun- 
dalo nang tambangan sila ng mga 
Pulang mandirigma sa Sityo Itang- 
lew noong sumunod na araw. Ang 
naturang mga sundalo ay kabilang 
sa pwersang reimporsment na su- 
maklolo sa detatsment. Pinasabu- 
gan ng BHB ng landmine ang sina- 
sakyan nilang V-150 armored per- 


sonnel carrier. Naging martir sa la- 
banan si Reggie “Ka Cesar” Espino- 
sa, isang manggagawa mula San Si- 
mon, Pampanga na sumapi sa BHB 
noong 2001. Taliwas sa pahayag ng 
AFP na siyam ang nasawi sa BHB, 
ligtas na nakaatras ang ibang Pu- 
lang mandirigma. 

Nitong Hulyo 5, sugatang dina- 
la sa ospital ang limang tropa ng 
Regional Special Action Force at 
315th Provincial Mobile Group ng 
Zambales PNP matapos makasagu- 
pa ang isang yunit ng BHB sa Ba- 
rangay Maguisguis, Botolan. 

Quezon. Anim na tropa ng 59th 
IB ang nasugatan nang tangkain 
nilang kubkubin ang pinagkakam- 
puhan ng BHB sa Sityo Kinasakitan, 
Barangay Canaway, General Nakar 
nitong Hunyo 28. Pinasabugan sila 
ng claymore mine ng BHB. Sa mahi- 
git isang oras na labanan, dalawang 
Pulang mandirigma ang magiting 
na nag-alay ng kanilang buhay. m 


Walang pinsalang tinamo ang BHB 
sa engkwentro sa Pampanga at Zambales 


-Ka Roger 


TI” napakalaking kasinungalingan. Ito ang reaksyon ni Gregorio 
"Ka Roger" Rosal sa iniulat ng AFP na 15 Pulang mandirigma ang 
napatay sa engkwentro nitong Hulyo 4 sa bayan ng Sasmoan, Pam- 
panga at 20 naman sa labanan sa Botolan, Zambales nitong Hulyo 


5. 


Ayon sa ulat ng Josefino Corpus Command (JCC) ng BHB sa Git- 


nang Luzon, walang namatay sa hanay ng mga gerilya. Ang totoo, 
ayon pa sa JCC, hindi bababa sa apat na sundalo ang napatay sa 
kaaway sa Sasmoan at pito naman ang napatay sa Botolan. 

"Sa utos ng Malakanyang at ng mga upisyal ng AFP, lumikha ang 
militar ng higanteng kasinungalingan sa desperasyong itaas ang 
bumababang moral ng kanilang mga tauhan," ayon kay Ka Roger. 

"Mula nang dumanas ng malalaking pagkatalo sa Samar at Com- 
postela Valley habang walang maipagmalaki ni isang tagumpay, ang 
mataas na kumand ng AFP at mga tao sa propaganda ay nauwi sa 
pag-iimbento ng sarisaring kasinungalingan upang pagtakpan ang 
kanilang mga kabiguan," ani Ka Roger. "Ang paglulubid ng buha- 
ngin ay matagal nang gawi ng AFP. Katunayan, ang mga pasista ay 
lubos-lubos na mga sinungaling," dagdag pa niya. TAB] 

Matagumpay na pagtatayo 
ng isang rebolusyonaryong 
unyon 


44 anggagawa, magkaisa! Walang mawawala sa atin kundi ang 

M sia mga tanikala!” Ang deklarasyong ito ni Marx ay toto- 

ong-totoo para sa mga manggagawa ng isang modernong 

pagawaan sa Gitnang Luzon. Sa loob ng tatlong taon, nanindigan at na- 

kibaka ang mga manggagawa rito hanggang maitayo nila ang isang 

rebolusyonaryong unyon at sa ngayon ay inaani na nila ang mga pani- 
mulang bunga ng kanilang pagpupunyagi. 


Taong 2000 nang simulan ang 
pag-oorganisa sa pabrika na magi- 
ging larangan ng pakikibaka at 
paghahalawan ng mahahalagang 
aral kaugnay ng pagtatayo at pag- 
papatatag ng isang rebolusyonar- 
yong unyon sa Gitnang Luzon. Sa 
pabrikang ito, inabot ng rebolusyo- 
naryong kilusan na busabos ang 
kalagayan ng mga manggagawa. 
Moderno ang kagamitan at sentra- 
lisado ang paggawa ngunit nakapa- 
ilalim ito sa makalumang siste- 
mang kabo. Labor-only contracting 
ang ipinatutupad noong sistema sa 
pag-eempleyo. Ipinalalabas nito na 
hindi ang kapitalista ang nag- 
eempleyo sa mga manggagawa 
kundi mga “kontraktor” na walang 
kakayahang magpasahod at magbi- 
gay ng mga benepisyo. Kontraktwal 

at walang pag-asa noong maging 
regular ang mga manggagawa rito. 

Walang nakatakdang arawang 
sahod. Binabayaran lamang ang 
mga manggagawa ayon sa dami at 
kalidad ng nayayaring produkto. 
Wala silang anumang benepisyo. 
Karamihan sa mga manggagawa ay 
nakatira sa mga barung-barong sa 
isang lugar kung saan walang kur- 
yente, tubig at anumang alternati- 
bong mapagkukunan ng pagkain. 
Ang iba ay nangungupahan lamang 
sa masisikip na espasyo sa mga 
barung-barong ng kapwa nila mara- 
lita. 

Sa loob ng isang taon, nabuo 
ang mga grupong pang-organisa at 
komiteng pang-organisa na naging 
batayan para maitayo ang sangay 
ng Partido sa loob ng pabrika. Ka- 


MGA ULAT KORESPONSAL 


sabay nito, ginagabayan ng mga 
kasama ang nabubuong grupo para 
sa pagtatayo ng unyon sa pabrika. 

Mabilis na kumalat ang diwa ng 
tunay na unyonismo. Hindi naging 
balakid para sa mga manggagawa na 
magtayo ng unyon sa kalagayang 
lahat sila ay mga kontraktwal. 


Matagumpay na welga 

Hindi pa man pormal na naita- 
yo ang unyon, iginiit na ng mga 
manggagawa sa kapitalista ang 
mga benepisyong matagal nang 
ipinagkait sa kanila. Bilang tugon, 
sinipa ng kapitalista ang mga 
manggagawang pinakaaktibo sa 
pag-oorganisa ng unyon. Nagwelga 
ang mga manggagawa. Sa unang 
mga linggo, naparalisa nila ang 
buong produksyon ng pabrika. 
Ngunit nagmaniobra ang kapitalis- 
ta. Kumuha ito ng mga iskirol na 
ipinasok sa pabrika sa tulong ng 
mga pulis at tinangkang buwagin 
ang piketlayn. May mga araw na 
nagtagumpay ang kapitalista na 
ituloy ang operasyon ng pabrika, 
may mga araw namang nanaig ang 
mga manggagawa. Tumagal nang 
ilang buwan ang ganitong araw- 
araw na labanan. 

Nakapagpunyagi. ang mga 
manggagawa sa mahabang labanan 
sa kanilang piketlayn sa kabila ng 
kawalan ng mga rekurso at paulit- 
ulit na harassment. Bunga ito ng 
(1) mataas na diwang mapanlaban 
at malakas na suporta ng kanilang 
mga pamilya at komunidad: (2) wa- 
lang sawang pagtulong ng iba pang 
unyon at progresibong sektor: (3) 
mahusay na pakikipag-alyansa sa 
iba pang demokratikong sektor at 
indibidwal at (4) wasto at napapa- 
nahong pagharap ng rebolusyonar- 
yong armadong kilusan sa usapin. 

Bago at habang nakawelga, 
tuluy-tuloy na naglunsad ng mga 
pag-aaral ang mga manggagawa. 
Kabilang dito ang mga kurso sa tu- 

nay na unyonismo, mga kurso sa 
ilalim ng Pambansa-Demokratikong 
Paaralan (PADEPA) at mga Marxis- 
ta-Leninistang aralin. Matapos ang 
welga, dumoble ang kasapian ng 
Partido at naitayo ang tatlong sa- 
ngay nito alinsunod sa daloy ng 
produksyon at konsentrasyon ng 
mga manggagawa. Naitayo ang ko- 
miteng tagapagpa- 
ganap ng sangay. 
Umabot din sa da- 
an-daan ang na- 
paunlad na masang 
aktibista sa loob ng 
unyon. 

Naging susi rin 
sa tagumpay ng 
welga ang suporta 
ng mga organisa- 
syong masa sa komunidad ng mga 
manggagawa. Kasabay ng pag- 
oorganisa sa loob ng pabrika, inor- 
ganisa rin ng mga manggagawa 
ang kanilang komunidad at inihan- 
da para sa laban ng unyon. Naita- 
tag dito ang mga organisasyong 
masa na naging bukal ng suporta 
at naging lunsaran ng mga kam- 
panya hinggil sa iba pang usaping 
kinakaharap ng mga manggagawa. 
Naglunsad sila ng mga proyektong 
medikal, sibiko at iba pa para ma- 
tugunan ang pangangailangan ng 
lahat ng nasa komunidad. May 
naitayo rin ditong sangay ng 
Partido. 

Upang maiwasang masukol at 
madurog ng kapitalista, sinikap at 
nagtagumpay ang mga manggaga- 
wa na higit pang palaparin ang 
suporta sa kanilang welga at sama- 
han. Bukod sa suporta ng ibang 
mga unyon at organisasyong masa 
sa komunidad, nakabig nila ang 
mga taong-simbahan, mga upisyal 
ng lokal na pamahalaan at maging 
ilan sa mga pwersa ng pulis. Ang 
mga ito ang bumuhay sa mga 
manggagawa at kanilang mga pa- 
milya sa buong panahong sila ay 

Sa loob ng tatlong 
taon, nakapagpadala 
na ang unyong ito ng 

mahigit 20 
manggagawa sa iba't 
ibang larangang 
gerilya sa rehiyon. 


nakawelga. Malaking tulong ang 
mga isinagawang imbestigasyon at 
iba pang ligal na hakbang sa mga 
kasong isinampa nila laban sa ka- 
pitalista. 

Malaki rin ang naitulong ng yu- 
nit ng Bagong Hukbong Bayan 
(BHB) na kumikilos sa sonang ge- 
rilyang nakasasaklaw sa pagawaan. 
Ipinaliwanag ng 
BHB sa kapitalista 
ang mga patakaran 
ng rebolusyon hing- 
gil sa pakikitungo 
sa mga kapitalista 
at kanilang mga 
pabrikang nasa loob 
ng mga sona. Bina- 
laan nito ang kapi- 
talista laban sa 
paggawa ng mga hakbang na lubos 
na makapipinsala sa interes ng mga 
manggagawa at ipinaliwanag ang 
kaparusahan para rito. Nanyutralisa 
nito ang kapitalista na agad tumi- 
gil sa paggamit ng dahas. 

Dahil makatarungan ang ipi- 
naglalaban ang mga manggagawa 
at determinado sila sa laban, napi- 
litan ang kapitalista na sumang- 
ayon sa kanilang mga iginigiit. Ibi- 
nalik nito sa trabaho ang mga ti- 
nanggal na manggagawa at nanga- 
kong magbibigay ng mga benepis- 
yo katulad ng SSS at medical pay. 
Naipanalo rin ng mga manggagawa 
ang kanilang mga ligal na kaso. 

Sa ngayon, nagpupursigi ang 
mga manggagawa upang pormal 
nang kilalanin ng kapitalista ang 
kanilang unyon bilang kinatawan 
ng mga manggagawa sa kolekti- 
bong pakikipagtawaran. 


“Pagpapahukbo” 

Dahil sa tindi ng pagsasaman- 
tala at pang-aapi na dinaranas ng 
mga manggagawa sa pabrikang ito, 
hindi mahirap para sa kanila na 
sapulin ang kawastuan at kahala- 
gahan ng demokratikong rebolu- 


syong bayan at armadong pakikiba- 
ka. Mula sa mga pag-aaral sa lipu- 
nan at sarili nilang karanasan, 
madali nilang naiugnay ang kani- 
lang kahirapan sa iba pang sektor, 
lalupa't marami sa kanila ay nag- 
mula rin sa uring magsasaka. Akti- 
bo ngayon ang unyon nila sa mga 
rehiyunal at pambansang pakikiba- 
kang masa. Masigla silang dumada- 
lo sa mga pampulitikang mobilisa- 
syon at kampanyang masa sa labas 
ng pagawaan. 

Ngunit ang pinakamatingkad na 
tagumpay ng unyon ay ang relati- 
bong marami at tuluy-tuloy na 
pagpapasapi nito ng mga mangga- 
gawa sa BHB. Sa loob ng tatlong 
taon, nakapagpadala na ang un- 
yong ito ng mahigit 20 manggaga- 
wa sa iba't ibang larangang gerilya 
sa rehiyon. Malaking igpaw ito sa 
nagdaang kahinaan ng kabuuang 
kilusang paggawa sa nakaraang 
mga taon. 

Masusing pinaplano ng sangay 
sa loob ng pabrika ang “pagpapa- 
hukbo” o pagpapasapi sa BHB. Pi- 
napanday nito ang kasapian ng 
unyon sa pamamagitan ng tuluy- 
tuloy na pag-aaral at paglahok sa 
mga lokal na pakikibaka at pangka- 
lahatang kilusang masa. Sa bawat 
programa, itinatakda nito ang tar- 
get na bilang ng mga manggaga- 
wang itatalaga sa BHB at ikina- 
kampanya sa kasapian na magbo- 
luntaryo. Ikinakampanya rin nito 
ang programang pakikipamuhay ng 
mga manggagawa sa mga yunit ng 
BHB sa loob ng ilang buwan. 

Tulong-tulong na inihahanda 
ng unyon ang mga kasapi na nag- 
pahayag nang sumapi sa BHB. Bi- 
nibigyang-diin sa kanilang mga 
pag-aaral ang mga kursong maka- 
tutulong sa pagkilos sa kanayunan, 
katulad ng pag-aaral sa rebolusyo- 
naryong gabay sa repormang agrar- 
yo, mga araling pangmagsasaka at 
iba pa. 

Tinutulungan din ng unyon ang mga manggagawa 
sa pangangalap ng mga gamit. Tinitiyak ng sangay ng 
Partido sa unyon, katuwang ang sangay sa komunidad, 
ang kagalingan ng mga pamilyang naiiwan. Sa abot ng 
kanilang makakaya, nag-aambag ang mga manggaga- 
wa para sa batayang mga pangangailangan ng mga pa- 
milya. Sa gayon, hindi nagiging hadlang maging sa 
mga padre de pamilya ang magpasyang sumapi sa BHB. 

Ang pabrikang ito ay isa lamang sa maraming 
pabrika sa buong bansa na kinikilusan o tinatayuan na 
ng rebolusyonaryong unyon. Tinatawag itong rebolu- 


syonaryo dahil malaking bahagi na ng unyon ay may 
makauri at rebolusyonaryong kamulatan, kahit pa 
mayroong bahaging nahuhuli. 

Matatag ang istruktura ng Partido at malaki ang 
bilang ng mga masang aktibista sa loob ng pabrika. 
Nahaharap nito ang pamumuno sa mga pang-araw- 
araw na gawain ng unyon at mga pang-ekonomya at 
pampulitikang pakikibaka ng masang kasapian, kaalin- 
sabay ang aktibong pag-aambag sa ligal na demokra- 
tikong kilusang masa sa lunsod at armadong pakikiba- 
ka sa kanayunan. AB 


Mga tagumpay at mahahalagang aral 
mula sa welga sa Central Azucarera de Tarlac 


mga manggagawa at mga manggagawang bukid sa Hacienda Luisita 


rere noong Pebrero 2003 ang apoy ng pangkalahatang welga ng 


at Central Azucarera de Tarlac (CAT). Mabilis itong kumalat sa kani- 
lang mga komunidad hanggang sa nakamit ang tagumpay. 


Ang Hacienda Luisita at CAT ay 
pag-aari ng pamilya nina dating 
Pres. Corazon Aquino at dating 


Rep. Jose Cojuangco Jr., na ngayon 
ay isa sa mga tagapayo ni Arroyo. 
Ito ang ikalawang pinakamalaking 

pagawaaan ng asukal sa bansa at 
siyang nagsusuplay sa halos buong 
Luzon. Dito rin nirerepina ang 70% 
ng asukal na inaangkat ng bansa. 
Mahigit isang taon nang nag- 
hahapag ng mga hinaing ang mga 
manggagawa sa ma- 
neydsment ng CAT la- 
ban sa kontraktwali- 
sasyon at pagkakait 
ng mga benepisyong 
medikal na nakasaad 
sa kanilang CBA (col- 
lective bargaining 
agreement) at dati na 
nilang tinatanggap. 
Dahil sa pagmamani- 
obra ng maneydsment 
at sa dilawang gawi 
ng pamunuan ng un- 
yon, tumagal nang 
tumagal nang walang 
pinatutunguhan ang 
mga hinaing na ito. 
Hanggang noong Dis- 
yembre 2002, lalong 
kumulo ang sitwa- 
syon at hindi na ma- 
kapaghintay ang mga 


manggagawa. Nagpasya ang mga 
manggagawa na ituloy ang kani- 
lang paglaban nang magtatapos na 
ang kabyawan (pagtatabas ng tu- 
bo). Ang pagpaparalisa ng opera- 
syon ng gilingan noon ay nagban- 
tang sumira sa relasyon ni Co- 
juangco sa ibang mga panginoong 
maylupa sa lugar na nagsusuplay 
ng tubo sa CAT. Kinabig ng mga 
manggagawa ang urong-sulong 
ngunit matitino pang upisyal ng 
unyon at inihiwalay ang mga dila- 
wan para maisulong na nang buong 
determinasyon ang laban ng mga 
manggagawa. 

Enero 2003 na nang magsimula 
ang puspusang pagkilos ng mga 
manggagawa sa empresa. Mula 
Enero hanggang maagang bahagi 
ng Pebrero, naglunsad ang mga 
manggagawa ng serye ng sama- 
samang pagkilos upang igiit ang 
kanilang mga hinaing. Kasabay 
nito, itinakwil ng mga manggaga- 
wa ang korapsyon at ekonomismo 
ng mga dilawang lider ng unyon at 
hinawan ang daan para sa pagpa- 
patalsik sa mga ito. 

Iginiit ng maneydsment na 
iligal ang mga pagkilos ng mga 
manggagawa. Tinangka nitong ipa- 
ko ang unyon sa napakahaba at 

walang katapusang negosasyon na 
pinanghimasukan ng Department 
of Labor and Employment (DOLE). 

Hindi nalinlang ang mga mang- 
gagawa at sa halip ay nagdeklara 
sila ng welga. Agad na nagpalabas 
ng kautusang Assumption of Juris- 
diction (AJ)! ang DOLE upang pigi- 
lin ang welga. Sa kabila nito at ng 
lantarang panunuhol at panggigi- 
pit ng maneydsment, militanteng 
itinayo ng mga manggagawa ang 
piketlayn noong gabi ng Byernes, 
Pebrero 21, upang iwasang agad na 
maudlot ng kautusang AJ ang wel- 
ga.? 

Kinabukasan, tigil na ang ope- 
rasyon ng azucarera at nakapalibot 
na sa empresa ang 1,000 mangga- 
gawa at kanilang mga tagasuporta. 
Tumugon ang malalapit na komuni- 
dad ng mga manggagawang bukid 
sa panawagang itigil ang trabaho 
at lumahok sa welga. Bago pa ang 
welga, nagdaos ang mga mangga- 
gawa ng rali na dinaluhan ng mahi- 
git 500 sumusuporta sa welga, ka- 
bilang ang mga tricycle driver, 
ibang manggagawa sa loob ng as- 
yenda, mga manggagawang bukid, 
mga estudyante at iba pang mama- 
mayan. Humigit-kumulang 1,000 
ang nadaragdag sa piketlayn bawat 
araw. Sa ikaapat na araw, umabot 
na sa 4,000 manggagawa at mang- 
gagawang bukid ang militanteng 
naninindigan sa piketlayn. Walang 
nagawa ang maneydsment kundi 
direktang makipagnegosasyon sa 
mga manggagawa labas sa proseso 
ng DOLE. Isanlibong manggagawa 
at manggagawang bukid ang huma- 
rap sa negosasyon. 

Sa loob ng tatlong araw na ne- 


gosasyon, naigiit ng mga mangga- 
gawa ang lahat ng kanilang mga 
kahilingan. Napabalik nila ang ka- 
nilang mga benepisyong medikal at 
naibasura ang patakaran ng kon- 
traktwalisasyon. Nabuksan din ang 
negosasyon para sa pagpapatupad 
ng mga wage order na tusong ti- 
nanggal sa huling 
CBA. Nakinabang 
dito ang mahigit 
800 manggagawa 
ng CAT. Dagdag pa, 
naigiit ang mga ka- 
hilingan ng mga 
manggagawang bu- 
kid para sa pagtiti- 
yak ng minimum na 
80 araw ng pagta- 
trabaho sa bawat 
panahon ng kabya- 
wan, libreng pag- 
papaospital at ga- 
mot at iba pang batayang panga- 
ngailangan. Naibalik ang serbisyo 
ng kuryente sa mga komunidad na 
pinutulan ng CAT nang magdesi- 
syon ang mga manggagawa na 
magwelga. Sumang-ayon din ang 
manedysment na tutulong sa pag- 
pigil sa anumang pagtatangkang 
militarisasyon sa mga komunidad 
ng mga manggagawa at manggaga- 
wang bukid. Nabuksan maging ang 
isyu ng napipintong pagpapalit- 
gamit ng lupa sa asyenda. Mata- 
gumpay na natapos ang welga sa 
loob ng isang linggo. 


Mga tagumpay at aral 

Naging susi sa tagumpay ng 
welga ang militanteng paninindi- 
gan ng mga manggagawa sa pana- 
hong pinahina na ng mga dilawang 


Sa pamamagitan ng 
tuluy-tuloy na 
pagpapaliwanag, 
nabaka sa kasapian ang 
talamak na ekonomismo sa 
at iba pang 
impluwensya ng 
dilawang unyonismong 
matagal na naging 
balakid sa kanilang 
pagsulong. 


gawi ng mga oportunistang lider 
ang kanilang unyon. Nanaig ang 
mga manggagawa dahil tangan nila 
ang wastong pagsusuri, kapasya- 
hang lumaban at mahusay na mga 
taktika na lubos na sinuportahan 
ng pangkalahatang kasapian at iba 
pang mamamayan. 

Puspusang na- 
lantad at nahiwa- 
lay sa proseso ng 
paglaban at welga 
ang korapsyon at 
pakikipagkutsaba 
maneydsment 
ng ilang pinuno ng 
unyon. Sa pama- 
magitan ng tuluy- 
tuloy na pagpapa- 
liwanag, nabaka sa 
kasapian ang tala- 
mak na ekonomis- 
mo at iba pang im- 
pluwensya ng dilawang unyonis- 
mong matagal nang naging balakid 
sa kanilang pagsulong. Dahil dito, 
lalong tumimo ang tunay na unyo- 
nismo sa kasapian at nabuksan ang 
oportunidad upang ibayong maita- 
as ang kanilang makauring kamu- 
latan. 

Ang lawak at militansya ng ka- 
nilang napakilos na pwersa ay na- 
ging napakalaking tulong sa kani- 
lang laban. Napatunayan ng mga 
manggagawa ng CAT na maaaring 
ilunsad ang independyenteng paki- 
kipagnegosasyon sa maneydsment 
na hindi nalilimitahan ng mga bu- 
rukratiko at kontra-manggagawang 
patakaran at proseso ng DOLE. Ma- 
husay nilang nagamit at napakina- 
bangan ang lakas at impluwensya 
ng kanilang unyon sa lokal na puli- 


1Kadalasang ginagamit ang AJ o Assumption of Jurisdiction upang ideklarang iligal ang welga at pwersahin ang unyon 
na makipagnegosasyon kahit pa ang welga'y may lehitimong mga batayan at dumaan sa mga prosesong ligal. Dito'y 
inaangkin ng kalihim ng DOLE ang karapatang resolbahin ang mga isyu ng welga. Naglalabas ito ng kautusang balik-trabaho 
at ginagamit ang pulisya upang ipataw ito. 
2Dahil Sabado at Linggo ang susunod na mga araw, walang upisyal na makapaghahapag ng AJ order sa mga 


manggagawa. 

tika, ang magandang tyempo ng welga at mga parti- 
kular na sirkunstansyang pang-ekonomya at pampuli- 
tika ng asyenda at ng pamilyang Cojuangco. Sa gayon, 
naging mas mabilis at mas pleksible ang negosasyon. 

Ang welgang nag-umpisa bilang welga sa CAT ay 
humantong sa welga ng buong asyenda. Pinalapad at 
pinasaklaw ito ng partisipasyon, magkatuwang na 
paghahapag ng mga kahilingan at pakikipagnegosa- 
syon ng mga manggagawang bukid ng asyenda at 
kanilang mga komunidad. 

Higit na napalapad at napatibay nito ang mga 
ugnay at alyansa sa iba pang sektor at pwersa sa loob 
at labas ng asyenda. Direktang lumahok sa mga pag- 
kilos ang kasapian ng ibang militanteng unyon sa 


asyenda, mga organisasyong masa at panggitnang 
pwersa. Tumulong sa pagtatanggol sa mga nagwewel- 
ga ang mga kapitan ng barangay sa saklaw at kanug- 
nog ng asyenda sa pamamagitan ng pagharang sa mga 
lumalapit na militar. Bumuhos ang suporta mula sa 
mga estudyante, mga gitnang pwersa at pati mga na- 
kaalyadong lokal na pulitiko. 

Hindi lamang ang paglaban ng isang unyon sa 
isang ganid na burges-kumprador ang ibinandila ng 
welga sa CAT at Hacienda Luisita, kundi ang laban ng 
uring manggagawa, katuwang ang uring magsasaka, 
sa malalaking panginoong maylupa-burgesyang kum- 
prador at sa mga patakaran ng reaksyunaryong gub- 
yerno. AB] 


Mga pihit sa laban ng mga manggagawa 
sa Lepanto Mining 


maneydsment ng Lepanto Consolidated Mining Corporation (LCMC) 
bago nila matagumpay na naigiit ang kanilang mga kahilingan. 


[rcs nang halos limang buwan ang laban ng mga manggagawa sa 


Mula Nobyembre 2002 hanggang Marso 2003, dumaan sa masalimuot na pro- 
seso ang paghinang ng lakas ng mga manggagawa, katu- 
wang ang kanilang mga pamilya, komunidad at mga ta- 
gasuporta. Pinamunuan ito ng bagong halal na militan- 
teng liderato ng unyon na pumalit sa naunang dilawang 


liderato. 

Ang LCMC ang pinakamalaking 
prodyuser ng ginto at tanso sa 
bansa at may 2,586 pwersa sa pag- 
gawa. Kumikita ito ng 547 milyon 
(mahigit P2.54 bilyon) kada taon 
sa eksport. Nakabase ang opera- 
syon nito sa Mankayan, Benguet. 

Pangunahin sa mga nilabanan 
ng mga manggagawa ang pataka- 
rang kontraktwalisasyon ng kum- 
panya, sapilitang pagpapatrabaho 
sa mga pista upisyal, pag-oobliga 
sa mga manggagawa na pumasok 
nang lubhang mas maaga kaysa ka- 
nilang regular na iskedyul, di pag- 
bibigay ng kanilang pamaskong 
bonus, di pagdaan sa karampatang 
proseso at karakarakang pag- 


tatanggal ng mga 
manggagawang pinag- 
hihinalaan ng “high 
grading”! at iba pang 
di makatarungang pata- 
karan ng maneydsment 
kabilang ang ilang prubi- 
syon ng kanilang collective 
bargaining agreement. 
Ikinasa nila ang kani- 
lang welga noong Pebrero 1, 
2003, matapos ang serye ng 
mga kabiguan sa pakikipag- 
negosasyon sa maneydsment at 
ilang linggong pag-iipon ng lakas, 
pagpapatibay ng kaisahan at pag- 
hahanda sa laban sa pamamagitan 
ng paglulunsad ng mga sama- 


1Pagpupuslit ng high grade o mataas na grado ng buhanging naglalaman ng 


ginto. 

samang pagkilos. 

Ipinadeklara ng LCMC na iligal 
ang welga sa pamamagitan ng As- 
sumption of Jurisdiction (AJ) ng 
DOLE at inutusan ang mga mangga- 
gawa na bumalik sa trabaho. Ang 
mga di sumunod ay agad na sini- 
sante. Sa halip na matinag, sinu- 
way ng mga manggagawa ang utos 
ng DOLE at matatag na ipinagpatu- 
loy ang welga. 

Sa loob ng isang buwang naka- 

tirik ang welga, ilang ulit na ti- 
nangka ng maneydsment ng LCMC 
na buwagin ang piketlayn sa pama- 
magitan ng lokal na pulisya. Sinu- 
bukan din ng kumpanya na magpa- 
pasok ng mga iskirol ngunit binigo 
ito ng mga welgista. Maraming 
manggagawa ang sinaktan, hinaras 
at marami rin sa kanila ang iligal 
na inaresto at ikinulong. 

Kasabay nito, binitag at pinre- 
syur ng maneydsment ang pamunu- 
an ng unyon upang pumirma sa 
isang di makatarungang kasunduan 
kung saan walang anumang kunse- 
syong ibinigay ang LCMC, kundi 
ang pahintulot na pabalikin sa tra- 
baho ang mga manggagawa at ang 
pangakong pag-uusapan ang mga 
kahilingan ng mga manggagawa sa 
kundisyong sisisantehin ang buong 
pamunuan ng unyon. Dahil sa ka- 
walang-kahandaan ng pamunuan 
ng unyon at sa pag-aakala ng pre- 
sidente ng unyon na maaari nang 
“isakripisyo” ang pamunuan alang- 
alang sa kapakanan ng mga mang- 
gagawa, napilitan ang presidente 
na sumang-ayon sa Memorandum 
of Agreement (MOA) ng LCMC na 
nangangahulugan ng pagsuko ng 
welga. 

Ngunit nang iharap ito para sa 
pagtitibay sa pangkalahatang pu- 
long ng kasapian, matatag silang 
nagkaisang pawalambisa ang ka- 
sunduan. Sa halip, higit pa nilang 
pinagtibay ang kanilang hanay at 
ikinasa ang ikalawang sikad ng la- 
ban. Bunga nito, lumakas ang loob 
at mapagkumbabang nagpuna sa 
sarili ang presidente ng unyon, at 
matatag at tuluy-tuloy na sumu- 
porta sa solido at determinadong 
paglaban ng masang manggagawa. 

Samantala, tuluy-tuloy ang bu- 
hos ng suporta ng mamamayan sa 
komunidad, ng simbahan, mga or- 
ganisasyon ng mga magsasaka, 
mga lokal na balangay ng Bayan 
Muna at iba pang grupo. Nagpada- 

la sila ng pagkain, nagbahay-bahay 
sa mga komunidad sa paligid para 
magpaliwanag at mangalap ng ka- 
ragdagang suporta at lumahok sa 
mga rali at piket ng mga mangga- 
gawa at iba pang pagkilos sa labas 
ng minahan. Bagamat nagsisilbing 
abugado at alipures ng LCMC ang 
mayor ng Mangkayan, mas malawak 
ang nahimok na suporta sa mga 
manggagawa mula sa mga lokal na 
gubyerno sa Benguet, kabilang ang 
buong Association of Barangay 
Councils ng Mankayan, ang mga lo- 
kal na pamahalaan sa mga katabing 
munisipalidad, gayundin si Gov. 
Raul Molintas. 

Sa tulong ni Governor Molintas, 
napilitan na rin ang maneydsment 
na maayos na harapin ang mga ki- 
natawan ng mga manggagawa, 
iatras ang naunang panukalang 
MOA at makipagkasundo sa mga 
manggagawa. 


Mga tagumpay 

Ang welgang ito ay ang unang 
welga laban sa maneydsment ng 
LCMC sa loob ng 55 taon. Ang pi- 
nakahuli ay noon pang 1949 kung 
saan iginiit ng mga manggagawa 
na itaas ang kanilang sahod at ki- 
lalanin ang kanilang unyon. Ito rin 
ang unang pagkakataong namayani 
ang tunay, palaban at patriyoti- 
kong unyonismo ng mga mangga- 
gawa sa loob ng mahabang pana- 
hon. Sa proseso ng welga, napan- 


Sa proseso ng welga, napanday ang 
katatagan ng mga manggagawa at 

a> kanilang mga pamilya at nahimok ang 

kanilang komunidad at kalapit na mga 


komunidad na suportahan 
ang laban sa 

pinakamalaking kumpanya 
ng pagmimina sa bansa. 


day ang katatagan ng mga mang- 
gagawa at kanilang mga pamilya at 
nahimok ang kanilang komunidad 
at kalapit na mga komunidad na 
suportahan ang laban sa pinakama- 
laking kumpanya ng pagmimina sa 
bansa. 

Matapos ang welga, naibalik sa 
trabaho ang lahat ng mga tinang- 
gal na manggagawa. Napagkasun- 
duan ng mga manggagawa at ng 
LCMC na hindi gagawa ang kum- 
panya ng anumang ganting aksyon 
laban sa mga manggagawa. Dagdag 
dito, naiigiit ng mga manggagawa 
na iregularisa ang lahat ng mga 
kaswal na manggagawa matapos 
ang kanilang mga kontrata. Napag- 
kasunduan na rin ang iba pang mga 
usaping kinaharap ng unyon. 

Tumimo sa mga manggagawa 
ang kahalagahan at kapangyarihan 
ng sama-samang pagkilos para sa 
kanilang kapakanan. Sa loob ng 
ilang linggo, napatunayan nila na 
ito ang pangunahing paraan sa pa- 
kikibakang unyon. Walang takot 
nilang sinuway ang sarisaring pa- 
kana ng maneydsment at kapasya- 
han ng DOLE para biguin ang kani- 
lang laban. Sa ganitong paraan, 
naranasan nila ang demokrasya sa 
kanilang hanay, epektibo nilang 
naharap ang mga maniobra at kara- 
hasan ng kapitalista at estado sa 
piketlayn at nakamit nila sa pang- 
kalahatan ang kanilang mga kahili- 
ngan. AB] 

Iligal na detensyon ng mga 
aktibista sa Baguio, 
kinundena 


KINUNDENA ng Chadli Molintas 
Command-BHB (CMC) ang iligal na 
pag-aresto at pagbibintang ng 
gawa-gawang mga kaso sa dala- 
wang myembro ng progresibong 
organisasyon sa Ilocos Sur. Hinuli 
ng mga elemento ng MIG noong 
Hunyo 22 sina Evelyn Bedaha at 
Josephine Perez sa Baguio City, 
dinala sa isang safehouse at tinor- 
tyur upang paamining mga kasapi 
ng BHB at may mataas na katung- 
kulan sa Partido Komunista ng Pi- 
lipinas. 

Si Bedaña ay nagtatrabaho sa 
Solidarity of Peasants against Ex- 
ploitation (STOP-Ex) na tumutu- 
long sa mga magsasakang nagta- 
tanim ng tabako sa Ilocos. Si 
Perez ay regional coordinator ng 
College Editors” Guild of the Phi- 
lippines (CEGP)-Ilocos. 

Tinuligsa ng CMC ang bintang 
ng militar na ang dalawa ay sang- 
kot sa pagpatay sa mayor ng 
Tineg, Abra, pagpapasabog sa re- 
bulto ni Marcos sa Baguio (2002), 
ambus sa mayor ng Sta. Lucia, Ilo- 
cos Sur (2001), pagpatay sa tray- 
dor na si Conrado Balweg (1999) 
at marami pang iba. 

Samantala, pinalaya na nitong 
Hulyo 1 si Marie Flor Ramos, pi- 
nagbintangang BHB at isinangkot 
sa ambus sa mga tropang militar 
noong Enero 4 sa Palian, Tupi, 
South Cotabato. 

Iniutos ng korte na pawalang- 
saysay ang kaso ni Ramos dahil sa 
kawalan ng matibay na ebidensya. 
Dinukot siya ng hindi kilalang 
mga tao sa Quezon City noong 
Marso 24. Ilang linggo siyang pi- 
nagkaitan ng karapatang maki- 
pag-ugnayan kaninuman, maging 
sa kanyang abugado at pamilya. 

N BALITA | 


Hindi sangkot ang BHB sa iligal na droga -PKP 


SA isang pahayag nitong Hulyo 6, pinabulaanan ng PKP sa pamama- 
gitan ni Gregorio "Ka Roger" Rosal ang paratang ni GMA na sangkot 
ang BHB sa mga operasyon ng Iligal na droga at pagmamantine ng 
mga plantasyon ng marijuana sa mga sonang gerilya. 

Ang paratang ni GMA ay inilabas sa harap ng matatagumpay na 
taktikal na opensiba ng BHB at sa gitna ng palabas na kampanyang 
kontra-droga ng rehimen. Ayon kay Ka Roger, ang AFP, PNP at mata- 
taas na upisyal ng gubyerno ang sa katotohana'y nasa likod ng ne- 
gosyo ng iligal na droga sa bansa. Aniya, wala ni isa sa mahigit 215 
malalaking sindikato sa droga sa bansa ang hindi pinoprotektahan 


ng mga ito. 


Ayon pa kay Ka Roger, maliliit na pusher, user at mga inosenteng 
biktima lamang ang hinuhuli sa palabas na kampanya ng rehimen. 

Sa kabilang banda, mula pa noong itatag ng BHB, pursigido at 
epektibo ang kampanya nito laban sa iligal na droga lalo na sa mga 
eryang kinikilusan nito. Ayon kay Ka Roger, bunga ito ng mga pag- 
sisikap ng PKP-BHB at buong rebolusyunaryong kilusan na aktibong 
maglunsad ng mga pangmasang kampanyang pampulitika at eduka- 
syon laban sa paggamit ng iligal na droga. 

Sa isa namang pahayag ni Jorge "Ka Oris" Madlos, tagapagsalita 
ng NDF-Mindanao, sinabi niyang kinamumuhian ng BHB ang iligal na 
droga at hindi kailanman nakikisangkot dito ang Hukbo. Ayon kay Ka 
Oris, may mga natuklasan ang BHB na taniman ng marijuana sa ilang 
mga detatsment ng militar na nireyd ng Pulang hukbo sa mga naka- 


raang taon. 


Gubernador ng Zambales, inaresto ng BHB 


INARESTO ng isang 12-kataong 
iskwad ng BHB si Gov. Vicente 
Magsaysay ng Zambales sa kan- 
yang pinagkukutaang bahay-baka- 
syunan noong Mayo 25. Dahil sa 
gulat, hindi nakapanlaban ang gu- 
bernador, sampu ng kanyang anim 
na badigard at mga pulis na kasa- 
ma niya noon. 

Ayon kay Ka Jose Agtalon, ta- 
gapagsalita ng Josefino Corpus 
Command (JCC), isinama ng BHB 
si Gov. Magsaysay upang kausapin 
hinggil sa sarisaring reklamo ng 
mga magsasaka at manggagawa sa 
Iba, Zambales. Kabilang sa mga 
reklamo ang pagpapalayas sa mga 
magsasaka sa Barangay Barbara, 
Iba at di pagbibigay ng sahod, 
mga bonus at benepisyo sa mga 


manggagawa rito. Sapilitan din 
siyang nagpapatrabaho sa mga 
manggagawa nang 24 oras nang 
walang overtime pay. 

Inilinaw ng JCC na lehitimong 
target-militar si Gob. Magsaysay 
dahil sa kanyang mga kasalanan sa 
mamamayan at pagmamantine ng 
pribadong hukbo at malaking ar- 
mori. 

Gayunman, pinakawalan din 
siya ng BHB upang bigyan ng pag- 
kakataong magbago. 

Nakumpiska mula sa kanila 
ang isang M60, dalawang M14, 
dalawang M16, isang M203, apat 
na pistola at sari-saring mga bala. 
Nakasamsam din ng apat na radio 
transceiver, isang base radio, pi- 
tong cellphone at isang kamera. 

Welga, nakaamba sa Cosmos 


NAKATAKDANG magwelga ang mga 
manggagawa ng Cosmos Bottling 
Philippines laban sa pambabarat 
ng may-ari ng kumpanya na si 
Eduardo "Danding" Cojuangco. Ka- 
salukuyang naka-deadlock ang ne- 
gosasyon para sa kanilang CBA. 
Kabilang sa tinututulan ng mga 
manggagawa ang pakana ni Co- 
juangco na tanggalin ang kanilang 
seniority pay na malaon na nilang 
tinatanggap at signing bonus na 
P10,000 kada manggagawa. Nais 
din ni Cojuangco na ipako sa P40 
kada araw lamang ang idaragdag 
sa kanilang sahod sa loob ng tat- 
long taon gayong nakatakda sa 
huling CBA ang pagdaragdag ng 
P50 sa batayang sahod sa loob ng 


dalawang taon. 

Tinututulan din ng mga mang- 
gagawa ang patakarang kontrak- 
twalisasyon ng kumpanya. Mula 
nang mapasakamay ni Cojuangco 
ang Cosmos noong 2001, tumigil 
na ang pagreregularisa sa mga 
bagong manggagawa at unti-unti 
nang pinapalitan ng mga kaswal 
ang regular. 

Upang pigilin ang welga, sa- 
bay na nanakot at nanuhol si Co- 
juangco. Nitong unang linggo ng 
Hulyo, naglabas na ang Depart- 
ment of Labor and Employment ng 
kautusang Assumption of Jurisdic- 
tion (AJ) upang ideklarang iligal 
ang welga, hindi pa man ito nailu- 
lunsad. 


US PACOM, nagsisiyasat para sa pagpakat sa Albay 


LABING-APAT na Amerikanong 
pwersang militar na nasa ilalim ng 
US Pacific Command (US PACOM) 
ang bumisita sa Legaspi City ni- 
tong Hunyo 20-28. Pinamunuan ni 
Col. Clipton Tarenaka ang isang 
tim. Ginamit nilang prente ang Di- 
saster Preparedness and Mitigation 
Assessment Program ng US PACOM. 
Misyon umano ng grupo na magsa- 
gawa ng malalimang pagtatasa sa 
kahandaan ng lugar laban sa pag- 
sabog ng bulkan, bagyo, pagbaha, 


tsunami (dambuhalang alon ng da- 
gat) at iba pang kalamidad. 

Ang totoo, ang pagpuntang 
ito ng US PACOM ay may layuning 
siyasatin ang lugar para sa pina- 
planong pagpakat sa Albay ng 
mga tropang Amerikano para sa 
mga pagsasanay-militar at iba 
pang aktibidad sa ilalim ng Visit- 
ing Forces Agreement (VFA). Ini- 
wasan ng US na malantad sa mid- 
ya ang pagbisitang ito upang ma- 
kaiwas sa kontrobersya. 


Bishop Antonio Fortich, 89 


PUMANAW nitong Hulyo 2 si Bishop Emeritus Antonio Fortich, ng 
Bacolod City. Siya ay 89 na taong gulang. 

Si Bishop Fortich ay kilala sa taguring "Obispo ng mahihirap." 
Bantog siyang tagapagtaguyod ng interes ng mga magsasaka at 
manggagawang bukid. Sumuporta siya sa pakikibaka para sa tunay 


na reporma sa lupa. Kasama rin siya sa paglaban ng mamamayan sa 
batas militar, partikular sa matinding militarisasyon sa Negros. 
Dahil sa kanyang paninindigan para sa mga inaapi, si Bishop For- 
tich ay naging malapit sa rebolusyonaryong kilusan. Minsan siyang 
naging tagapayo ng National Democratic Front. 
Kabilang sa mga nagparangal sa kanya sina Ka Luis Jalandoni, 
Consuelo Ledesma, Frank Fernandez at Gregorio “Ka Roger” Rosal. 

Demolisyon sa Baclaran, 
kinundena 


PINAMUNUAN ng Bagong Alyan- 
sang Makabayan-NCR ang isang 
rali sa upisina ng MMDA nitong 
Hulyo 7 upang kundenahin ang 
brutal na paglalansag sa mga 
pwesto ng mga manininda sa Bac- 
laran, Roxas Blvd. at Coastal Road. 
Isang manininda ang napatay nang 
mabaril ng mga tauhan ng MMDA 
sa demolisyon nitong Hulyo 6. Pi- 
nagwawasak ng MMDA ang mga 
pwesto, binuhusan ng gasolina 
ang mga paninda at pinagpapalo 
ng batuta ang mga manininda. 


South Korea at Germany, 
niyayanig ng mga welga 


NIYAYANIG ngayon ng mga welga 
ng mga manggagawa at empleya- 
do ang South Korea at Germany. 

South Korea. Naglunsad ng 
magkakahiwalay na tigil-trabaho 
ang mahigit 100,000 manggagawa 
rito. Tinutulan ng 22,000 mangga- 
gawa na kabilang sa Korean Rail- 
way Workers' Union ang planong 
restructuring sa kumpanya. Tinutu- 
lan naman ng 8,000 manggagawa 
ng Chohung Bank ang planong pri- 
batisasyon ng bangko. Samantala, 
iginiit ng 80,000 manggagawa sa 
100 planta ng Hyundai Motors 
Company na bawasan ang kanilang 
oras ng paggawa mula 40 tungong 
36 kada linggo. 

Germany. Sa pamumuno ng IG 
Metall Industrial, pinakamalaking 
unyon sa industriya ng sasakyan, 
halos isang buwan na nagwelga 
ang mga manggagawa sa BMW at 
Volkswagen. Iginigiit nila na iba- 
ba ng kumpanya ang kanilang oras 
ng paggawa mula 38 tungong 35 
oras kada linggo. 

Bigwasan pa ang rehimeng Arroyo 


ng mga taktikal na opensiba 


inabati ng Partido Komunista ng Pilipinas (PKP) ang magigi- 
Biro na Pulang kumander at mandirigma ng Bagong Hukbong 
Bayan (BHB) sa matatagumpay na taktikal na opensiba na 
inilunsad sa iba't ibang bahagi ng bansa nitong nagdaang tatlong “ 


linggo. 

Ipinagbubunyi ng mga rebolusyonaryong pwersa 
at masa sa buong bansa ang maniningning na mga 
taktikal na opensiba ng BHB sa Samar at Compostela 
Valley na nagresulta sa pagsamsam ng malaki-laking 
bilang ng armas at pagpuksa sa mga pasistang tropa 
ng kaaway. 

Ang mga ito ay alinsunod sa pangkalahatang rebo- 
lusyonaryong linya at sa panawagan ng ika-11 Plenum 
ng Komite Sentral ng PKP na paigtingin ang rebolu- 
syonaryong armadong pakikibaka batay sa paglawak 
at paglakas ng rebolusyonaryong baseng masa at ka- 
akibat ng pagsusulong ng pakikibakang antipyudal ng 
masang magsasaka sa kanayunan. 

Kongkretong tugon ito sa masidhing kagustuhan 
at pangangailangan ng mamamayan sa harap ng 
sobra-sobrang pang-aapi at pagpapahirap sa kanila ng 
reaksyunaryong rehimen. Ang mga taktikal na opensi- 
bang ito ay bahagi ng pagpapaigting ng iba't ibang 
tipo ng paglaban ng mamamayan sa papet, militarista 
at tiwaling rehimeng Arroyo. 

Ang pagpapaigting ng mga taktikal na opensiba ay 
kailangang-kailangan din upang masandatahan ang 
hukbong bayan at higit pa itong mapalaki, mapalakas 
at mas mahusay na makatugon sa lumalaking mga 
tungkulin sa pagsusulong ng digmang bayan. 

Ipinakikita ng mga ito na bigo ang militarismo at 


Lumalaganap, 
dumadalas ang mga TO 


Mga tampok sa 


Isyung ito... ng BHB PAHINA 3 


Rebolusyonaryong 
unyonismo sa Gitnang 
Luzon 


ang ipinagmamayabang na "all-out war" ng rehimeng 
Arroyo laban sa BHB. Bunga ng mga tagumpay ng Ika- 
lawang Dakilang Kilusang Pagwawasto at bilang patu- 
nay ng kawastuan ng linya ng malaganap at masinsing 
pakikidigmang gerilya alinsunod sa papalawak at pa- 
palalim na baseng masa sa kasalukuyang yugto ng 
paglulunsad ng matagalang digmang bayan sa Pilipi- 
nas, patuloy na lumalakas ang BHB sa buong bansa. 
Nagtatamasa ito ng papalawak na suportang masa at 
umaani ng tuluy-tuloy at paparaming mga tagumpay. 

Lalong bumibilis ang pagsulong nito bunsod ng 
lubhang pagkakahiwalay sa masa ng papet na merse- 
naryong hukbo at ng lubhang pagkaligalig at pagka- 
kabaon ng reaksyunaryong gubyerno sa patung- 
patong at di malutas-lutas na mga problema. Lalo pa 


Laban ng manggagawa 
sa Lepanto Mining 

